CELEX: 32011R0213
Language: hr
Date: 2011-03-03 00:00:00
Title: Uredba Komisije (EU) br. 213/2011 od 3. ožujka 2011. o izmjeni priloga II. i V. Direktivi 2005/36/EZ Europskog parlamenta i Vijeća o priznavanju stručnih kvalifikacija  Tekst značajan za EGP

06/Sv. 12
            
            
               HR
            
            
               Službeni list Europske unije
            
            
               116
            
         32011R0213
   
               L 059/4
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 213/2011
   od 3. ožujka 2011.
   o izmjeni priloga II. i V. Direktivi 2005/36/EZ Europskog parlamenta i Vijeća o priznavanju stručnih kvalifikacija
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2005/36/EZ Europskog parlamenta i Vijeća od 7. rujna 2005. o priznavanju stručnih kvalifikacija (1), a posebno njezin članak 11. stavak 2. i članak 26. stavak 2.,
   budući da:
   
               (1)
            
            
               Austrija je podnijela zahtjev da se u Prilog II. Direktivi 2005/36/EZ uvrsti 10 programa osposobljavanja vezanih uz zdravstvenu i sestrinsku njegu. Ti programi osposobljavanja uređeni su Pravilnikom o posebnim zadaćama u zdravstvenoj i sestrinskoj njezi (GuK-SV BGBl II br. 425/2005) i Pravilnikom o zadaćama osposobljavanja i upravljanja u zdravstvenoj i sestrinskoj njezi (GuK-LFV BGBl II br. 453/2005).
            
         
               (2)
            
            
               Budući da ti austrijski programi osposobljavanja osiguravaju stupanj osposobljavanja koji je istovjetan stupnju osposobljavanja predviđenog člankom 11. točkom (c) podtočkom i. Direktive 2005/36/EZ, njihovo uvrštavanje na temelju članka 11. točke (c) podtočke ii. u Prilog II. Direktivi 2005/36/EZ je opravdano.
            
         
               (3)
            
            
               Portugal je podnio argumentiran zahtjev da se u točku 5.1.3 Priloga V. Direktivi 2005/36/EZ uključi specijalističko medicinsko osposobljavanje za internističku onkologiju.
            
         
               (4)
            
            
               Cilj je internističke onkologije osigurati sustavno liječenje raka. Liječenje oboljelih od raka je zbog znanstvenog napretka tijekom posljednjeg desetljeća doživjelo značajne promjene. Specijalističko medicinsko osposobljavanje za internističku onkologiju nije navedeno u popisu pod točkom 5.1.3 Priloga V. Direktivi 2005/36/EZ. Internistička onkologija se, međutim, u više od dvije petine država članica razvila u područje sa zasebnim i različitim specijalističkim osposobljavanjem, što opravdava njezino uključivanje u točku 5.1.3 V. Priloga Direktivi 2005/36/EZ.
            
         
               (5)
            
            
               Kako bi se osigurao dovoljno visok stupanj specijalističkog medicinskog osposobljavanja, razdoblje osposobljavanja, koje je potrebno za automatsko priznavanje medicinske specijalizacije internističke onkologije, mora trajati najmanje 5 godina.
            
         
               (6)
            
            
               Francuska je podnijela argumentiran zahtjev da se u točku 5.1.3 Priloga V. Direktivi 2005/36/EZ uključi specijalističko medicinsko osposobljavanje za medicinsku genetiku.
            
         
               (7)
            
            
               Medicinska genetika je specijalizirano područje koje se mijenja u skladu s brzim razvojem znanja u području genetike i njegovim posljedicama na brojna druga specijalizirana područja, kao što su onkologija, fetalna medicina, pedijatrija, kronične bolesti. Sve je veća uloga medicinske genetike u otkrivanju i sprječavanju brojnih patologija. Specijalističko medicinsko osposobljavanje za medicinsku genetiku nije navedeno u popisu pod točkom 5.1.3 Priloga V. Direktivi 2005/36/EZ. Medicinska genetika se, međutim, u više od dvije petine država članica razvila u područje sa zasebnim i različitim specijalističkim osposobljavanjem, što opravdava njezino uključivanje pod točkom 5.1.3 Priloga V. Direktivi 2005/36/EZ.
            
         
               (8)
            
            
               Kako bi se osigurao dovoljno visok stupanj specijalističkog medicinskog osposobljavanja, razdoblje osposobljavanja, koje je potrebno za automatsko priznavanje medicinske specijalizacije medicinske genetike, mora trajati najmanje 5 godina.
            
         
               (9)
            
            
               Direktivu 2005/36/EZ treba stoga na odgovarajući način izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Odbora za priznavanje stručnih kvalifikacija,
            
         DONIJELA JE OVU UREDBU:
   Članak 1.
   Prilozi II. i V. Direktivi 2005/36/EZ mijenjaju se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. ožujka 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 255, 30.09.2005., str. 22.
   
      PRILOG
      Prilozi II. i V. Direktivi 2005/36/EZ mijenjaju se kako slijedi:
      
                  1.
               
               
                  U točki 1. Priloga II., pod naslovom „u Austriji”, dodaje se sljedeće:
                  
                              „—
                           
                           
                              posebno osposobljavanje za zdravstvenu i sestrinsku njegu djece i mladih (Sonderausbildung in der Kinder- und Jugendlichenpflege),
                           
                        
                              —
                           
                           
                              posebno osposobljavanje za psihijatrijsku zdravstvenu i sestrinsku njegu (Sonderausbildung in der psychiatrischen Gesundheits- und Krankenpflege),
                           
                        
                              —
                           
                           
                              posebno osposobljavanje za intenzivnu njegu (Sonderausbildung in der Intensivpflege),
                           
                        
                              —
                           
                           
                              posebno osposobljavanje za intenzivnu njegu djece (Sonderausbildung in der Kinderintensivpflege),
                           
                        
                              —
                           
                           
                              posebno osposobljavanje za zdravstvenu njegu pri anesteziji (Sonderausbildung in der Anästhesiepflege),
                           
                        
                              —
                           
                           
                              posebno osposobljavanje za zdravstvenu njegu pri terapiji kod presađivanja bubrega (Sonderausbildung in der Pflege bei Nierenersatztherapie),
                           
                        
                              —
                           
                           
                              posebno osposobljavanje za zdravstvenu njegu na operacijskom području (Sonderausbildung in der Pflege im Operationsbereich),
                           
                        
                              —
                           
                           
                              posebno osposobljavanje za bolničku higijenu (Sonderausbildung in der Krankenhaushygiene),
                           
                        
                              —
                           
                           
                              posebno osposobljavanje za zadaće izobrazbe u zdravstvenoj i sestrinskoj njezi (Sonderausbildung für Lehraufgaben in der Gesundheits- und Krankenpflege),
                           
                        
                              —
                           
                           
                              posebno osposobljavanje za zadaće upravljanja u zdravstvenoj i sestrinskoj njezi (Sonderausbildung für Führungsaufgaben in der Gesundheits- und Krankenpflege),
                           
                        koje obuhvaća obrazovanje i tečajeve osposobljavanja u ukupnom trajanju od najmanje 13 godina i šest mjeseci do 14 godina, uključujući najmanje desetogodišnje opće obrazovanje, daljnje trogodišnje osnovno osposobljavanje u javnoj visokoškolskoj ustanovi za zdravstvenu njegu i sestrinsku skrb, te posebno osposobljavanje u trajanju od šest do 12 mjeseci za specijalizirane zadaće, zadaće izobrazbe il upravljanja.”
               
            
                  2.
               
               
                  U točki 5.1.3. Priloga V. dodaje se sljedeća tablica:
                  
                              „Država
                           
                           
                              Internistička onkologija
                              minimalno razdoblje osposobljavanja: 5 godina
                           
                           
                              Medicinska genetika
                              minimalno razdoblje osposobljavanja: 4 godine
                           
                        
                              naziv
                           
                           
                              naziv
                           
                        
                              Belgique/België/Belgien
                           
                           
                              Oncologie médicale/ Medische oncologie
                           
                           
                               
                           
                        
                              България
                           
                           
                              Медицинска онкология
                           
                           
                              Медицинска генетика
                           
                        
                              Česká republika
                           
                           
                              Klinická onkologie
                           
                           
                              Lékařská genetika
                           
                        
                              Danmark
                           
                           
                               
                           
                           
                              Klinisk genetik
                           
                        
                              Deutschland
                           
                           
                               
                           
                           
                              Humangenetik
                           
                        
                              Eesti
                           
                           
                               
                           
                           
                              Meditsiinigeneetika
                           
                        
                              Ελλάç
                           
                           
                              Παθολογική Ογκολογία
                           
                           
                               
                           
                        
                              España
                           
                           
                               
                           
                           
                               
                           
                        
                              France
                           
                           
                              Oncologie
                           
                           
                              Génétique médicale
                           
                        
                              Ireland
                           
                           
                              Medical oncology
                           
                           
                              Clinical genetics
                           
                        
                              Italia
                           
                           
                              Oncologia medica
                           
                           
                              Genetica medica
                           
                        
                              Κύπρος
                           
                           
                              Ακτινοθεραπευτική Ογκολογία
                           
                           
                               
                           
                        
                              Latvija
                           
                           
                              Onkoloģija – ķīmijterapija
                           
                           
                              Medicīnas ģenētika
                           
                        
                              Lietuva
                           
                           
                              Chemoterapinė onkologija
                           
                           
                              Genetika
                           
                        
                              Luxembourg
                           
                           
                              Oncologie médicale
                           
                           
                              Médecine génétique
                           
                        
                              Magyarország
                           
                           
                              Klinikai onkológia
                           
                           
                              Klinikai genetika
                           
                        
                              Malta
                           
                           
                               
                           
                           
                               
                           
                        
                              Nederland
                           
                           
                               
                           
                           
                              Klinische genetica
                           
                        
                              Österreich
                           
                           
                               
                           
                           
                              Medizinische Genetik
                           
                        
                              Polska
                           
                           
                              Onkologia kliniczna
                           
                           
                              Genetyka kliniczna
                           
                        
                              Portugal
                           
                           
                              Oncologia médica
                           
                           
                              Genética médica
                           
                        
                              România
                           
                           
                              Oncologie medicala
                           
                           
                              Genetica medicala
                           
                        
                              Slovenija
                           
                           
                              Internistična onkologija
                           
                           
                              Klinična genetika
                           
                        
                              Slovensko
                           
                           
                              Klinická onkológia
                           
                           
                              Lekárska genetica
                           
                        
                              Suomi/Finland
                           
                           
                               
                           
                           
                              Perinnöllisyyslääketiede/Medicinsk genetik
                           
                        
                              Sverige
                           
                           
                               
                           
                           
                               
                           
                        
                              United Kingdom
                           
                           
                              Medical oncology
                           
                           
                              Clinical genetics”